
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 22
                                                                26 februarie 2026
privind desfășurarea evenimentului „Transylvania Vintage Tour”, în perioada 17 - 18 iunie 2026 și punerea la dispoziție, cu titlu gratuit, a terenului aparținând domeniului public din Cetatea Medievală (Piața Cetății) pentru desfășurarea evenimentului

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 4.310/03.02.2026 şi la Consiliul Local Sighișoara cu nr. 6.930/16.02.2026, de referatul de aprobare, înregistrat cu nr. 4.308/03.02.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere adresa înregistrată la Municipiul Sighișoara cu nr. 35.082/07.11.2025, completată cu adresa cu nr. 2.847/26.01.2026, prin care Asociația Română pentru Raliuri de Regularitate, solicită sprijin pentru organizarea și desfășurarea unei expoziții de autovehicule istorice, din data de 17 iunie 2026, începând cu ora 16:30, până în data de 18 iunie 2026, ora 10:00, în sensul de a permite accesul în interiorul Cetății Medievale și totodată aprobarea expunerii în Piața Cetății a autovehiculelor istorice din Europa, în număr de 30 mașini; 

Având în vedere capitalul de imagine pe care acest eveniment îl poate aduce Sighișoarei și faptul că, expunerea autoturismelor ar fi o apariție binevenită și interesantă atât pentru comunitate, cât și pentru turiști, autoturismele participante fiind vehicule istorice atestate, deosebite, fără modificări, aspectul și caracteristicile tehnice fiind păstrate, astfel încât imaginea este una elegantă, mașinile nefiind zgomotoase; 

Ţinând cont de prevederile art. 349 și de cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare;

Având în vedere Hotărârea Consiliului Local Sighişoara nr. 184/15 septembrie 2025 privind modificarea Regulamentului de organizare și funcționare a parcărilor publice aflate pe raza Municipiului Sighișoara, precum și de acces și trafic în Cetatea Medievală, aprobat prin Hotărârea Consiliului Local Sighişoara nr. 79/30.05.2024, prin care s-a stabilit că activitățile de administrare și monitorizare a accesului și traficului în Cetatea Medievală Sighişoara, revin în sarcina administratorului S.C. Ecoserv Sig S.R.L.;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 4.311/03.02.2026, prin care se propune aprobarea desfășurării evenimentului „Transylvania Vintage Tour”, în perioada 17 - 18 iunie 2026 și punerea la dispoziție, cu titlu gratuit, a terenului aparținând domeniului public din Cetatea Medievală (Piața Cetății) pentru desfășurarea evenimentului;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și lit. „d”, alin. (6) lit. „a”, alin. (7) lit. „d”, lit. „f” și lit. „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,


      H O T Ă R Ă Ş T E:
Art. 1. Se aprobă desfășurarea evenimentului „Transylvania Vintage Tour”, din data de 17 iunie 2026, începând cu ora 16:30, până în data de 18 iunie 2026, ora 10:00, organizat de Asociația  Română pentru Raliuri de Regularitate. 

Art. 2. (1) Se aprobă accesul în cetatea Sighișoara a autovehiculelor participante la evenimentul „Transylvania Vintage Tour”, din data de 17 iunie 2026, începând cu ora 16:30, până în data de 18 iunie 2026, ora 10:00, eveniment organizat de Asociația Română pentru Raliuri de Regularitate. 

(2) Administratorul activității de acces auto în cetatea Sighișoara va fi notificat, în timp util, prin grija Municipiului Sighișoara, cu privire la accesul în cetatea Sighișoara a autovehiculelor participante la evenimentul „Transylvania Vintage Tour”, organizat de Asociația Română pentru Raliuri de Regularitate, din data de 17 iunie 2026, începând cu ora 16:30, până în data de 18 iunie 2026, ora 10:00, în vederea desfășurării evenimentului.

Art. 3. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală, respectiv Piața Cetății, către Asociația Română pentru Raliuri de Regularitate, din data de 17 iunie 2026, începând cu ora 16:30, până în data de 18 iunie 2026, ora 10:00, în vederea desfășurării evenimentului, precum și a expunerii autovehiculelor istorice participante la evenimentul „Transylvania Vintage Tour”, potrivit planului de situaţie, anexa nr. 1 la prezenta hotărâre.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Serviciul Relații Publice, Comunicare, Protocol și Administrativ, Serviciul Monitorizare Servicii Publice, Guvernanță Corporativă, Compartimentul Situații de Urgență, Direcția Publică Poliția Locală din cadrul Municipiului Sighișoara, S.C. ECOSERV SIG S.R.L. și Asociația Română pentru Raliuri de Regularitate.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Serviciul Relații Publice, Comunicare, Protocol și Administrativ;

  1 ex. Serviciul Monitorizare Servicii Publice, Guvernanță Corporativă;

  1 ex. Compartimentul Situații de Urgență;

  1 ex. Direcția Publică Poliția Locală;

  1 ex. S.C. ECOSERV SIG S.R.L.;

  1 ex. Asociația Română pentru Raliuri de Regularitate.

15 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 22/26.02.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


